เดือด! เอโต้จวกมูไร้สมองหลังโดนวิจารณ์แก่ ยันพร้อมเล่นถึง40 | FourFourTwo
เดือด! เอโต้จวกมูไร้สมองหลังโดนวิจารณ์แก่ ยันพร้อมเล่นถึง40
ซามูเอล เอโต้ ยอมรับว่ามีความสัมพันธ์ที่ไม่ดีนักกับ โชเซ มูรินโญ หลังโดนวิจารณ์เรื่องอายุ มั่นใจตัวเองยังฟิตและเล่นได้ยันอายุ 40 ปี
ซามูเอล เอโต้ กองหน้าจอมเก๋าชาวแคเมอรูนของสโมสร เชลซี ออกโรงจวก โชเซ มูรินโญ ว่าเป็นพวกไร้สมอง หลังเคยวิจารณ์เขาว่าเล่นเหมือนกับนักเตะอายุสี่สิบกว่าแล้ว
เอโต้ เคยถูกอดีตแฟนเก่าแฉว่ามีอายุ 41 ปีแล้ว และเคยถูกกุนซือโปรตุเกสตั้งคำถามเกี่ยวกับอายุของเขาในช่วงที่ดาวยิงจอมเก๋ามีฟอร์มการเล่นที่ตกลงไป ซึ่งเจ้าตัวยอมรับว่ารู้สึกหัวเสียเป็นอย่างมากกับเรื่องนี้ พร้อมเปรยว่าฤดูกาลหน้าจะย้ายไปอยู่กับทีมที่ได้ไปเล่นศึกยูฟ่า แชมเปี้ยนส์ลีก
"มันไม่ใช่อย่างที่พ่อคนไร้สมองคนนั้นพูดมาเลยเกี่ยวกับอายุของผม ผมยังมีร่างกายที่ฟิตในวัย 33 ปี ผมรู้สึกดีจริงๆ" เอโต้ กล่าว "ผมพิสูจน์ให้เห็นแล้วว่าทำได้ดีกว่านักเตะอายุน้อยๆเสียอีก และผมอยากบอกว่าผมจะยังไม่ย้ายไปเล่นที่อเมริกาหรือตะวันออกกลางแน่นอน"
"ผมจะยังเล่นฟุตบอลในระดับท็อปและเล่นในยูฟ่า แชมเปี้ยนส์ลีก ผมยังหลงใหลในฟุตบอลรายการนี้อยู่เสมอ ผมจะไม่บอกคุณหรอกว่าทีมไหนแต่เป็นทีมระดับท็อปแน่นอน"
"ผมอายุ 33 ปี และเล่นฟุตบอลโ,กมาแล้วสองครั้ง ก่อนหน้าผมก็มีนักเตะหลายคนที่เล่นจนถึงอายุ 41 ดังนั้นผมจะทำแบบนั้นบ้าง"